CELEX: 52011PC0710
Language: lv
Date: 2011-11-11
Title: Priekšlikums EIROPAS PARLAMENTA UN PADOMES DIREKTĪVA ar ko groza Eiropas Parlamenta un Padomes Direktīvu 2006/126/EK attiecībā uz vadītāju apliecībām, kurās ietvertas vadītāju karšu funkcijas

|

52011PC0710

/* COM/2011/0710 galīgā redakcija - 2011/0327 (COD) */  Priekšlikums EIROPAS PARLAMENTA UN PADOMES DIREKTĪVA ar ko groza Eiropas Parlamenta un Padomes Direktīvu 2006/126/EK attiecībā uz vadītāju apliecībām, kurās ietvertas vadītāju karšu funkcijas  

	PASKAIDROJUMA RAKSTS1. PRIEKŠLIKUMA KONTEKSTSŠis priekšlikums grozīt Eiropas Parlamenta un Padomes Direktīvu 2006/126/EK ("vadītāju apliecību direktīva") papildina Komisijas 2011. gada 19. jūlija priekšlikumu[1] Eiropas Parlamenta un Padomes Regulai, ar ko groza Padomes Regulu (EEK) Nr. 3821/85 par reģistrācijas kontrolierīcēm, ko izmanto autotransportā ("tahogrāfu regula"), un ar ko groza Eiropas Parlamenta un Padomes Regulu (EK) Nr. 561/2006. Abi priekšlikumi veido tiesību aktu kopumu, kura mērķis ir labāk piemērot sociālos noteikumus autotransporta jomā un samazināt krāpšanu un administratīvo slogu, izstrādājot tehniskos aspektus un palielinot tahogrāfu efektivitāti.2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTIApspriežoties ieinteresētajām personām, tika noteikta vadītāja kartes un vadītāja apliecības apvienošana un veikts ietekmes novērtējums nolūkā grozīt tahogrāfu regulu, kas būtu risinājums krāpšanas iespēju samazināšanai, vienlaikus ilgtermiņā ierobežojot izmaksas (viena dokumenta izdošana un iegāde divu dokumentu vietā). Ieinteresēto personu apspriešanās rezultāti un ietekmes novērtējums jau ir publicēti[2].Vadītāju apliecības un vadītāju kartes izdod kredītkartes formātā, un tās satur ļoti līdzīgu informāciju (vadītāja personas dati, fotogrāfija u. tml.). Vadītāju apliecību direktīva jau paredz iespēju ievietot mikroshēmu standarta vadītāja apliecībā. Turklāt abām kartēm ir ierobežots piecu gadu derīguma termiņš, jo vadītāju apliecību direktīvā noteikts, ka no 2013. gada 19. janvāra kravas automobiļu un autobusu vadītāju apliecības būs derīgas piecus gadus.Tādējādi karšu apvienošanai nebūs vajadzīgas nekādas izmaiņas pašreizējo tahogrāfu karšu derīguma periodā un attiecīgi tas neietekmēs šo karšu derīguma ilgumu (atšķirībā no vadītāja apliecības šī karte tiek lietota ikdienā). Vadītāja kartes un vadītāja apliecības apvienošanai vajadzētu, veicot pārbaudes uz ceļiem, atvieglot tādu vadītāju atklāšanu, kuri lieto karti, kas tiem nepieder, vai arī lieto divas kartes. Turklāt vadītāji mazāk vēlēsies ļaut citiem vadītājiem lietot savu vadītāja apliecību, lai apmānītu tahogrāfa sistēmu.Ietekmes novērtējumā secināts, ka vadītāja kartes un vadītāja apliecības apvienošana varētu dot iespēju samazināt administratīvo slogu aptuveni par EUR 100 miljoniem gadā.3. PRIEKŠLIKUMA JURIDISKIE ASPEKTIPriekšlikuma grozīt Padomes Regulu (EEK) Nr. 3821/85 27. pantā paredzēts, ka līdz 2018. gada 18. janvārim vadītāja apliecības izdod saskaņā ar tahogrāfu regulas noteikumiem. Tajā paredzēts arī, ka no 2018. gada 19. janvāra vadītāju kartes iekļauj vadītāju apliecībās un izsniedz, atjauno, apmaina un aizstāj saskaņā ar Direktīvas 2006/126/EK noteikumiem.Šī pakāpeniskā vadītāju karšu aizstāšana ar vadītāju apliecībām prasa izdarīt izmaiņas vadītāju apliecību direktīvā, lai no juridiskā viedokļa organizētu abu funkciju līdzāspastāvēšanu, apvienojot tās vienā dokumentā, proti, piešķirot vadītāja apliecībai vadītāja kartes funkcijas.Pašlaik vadītāja karte ir pakļauta tipa apstiprināšanas procedūrām papildus tām procedūrām, kas tiek piemērotas vadītāju apliecībām. No 2018. gada 19. janvāra profesionāliem autovadītājiem izsniegto vadītāju apliecību tipa apstiprināšanā un attiecīgi tahogrāfa funkciju iekļaušanā vadītāja kartē vajadzēs ievērot attiecībā uz mikroshēmām spēkā esošās prasības, kas noteiktas saskaņā ar šo direktīvu, un visas papildu prasības, kas minētas Padomes Regulā (EEK) Nr. 3821/85, piemēram, atbilstība savietojamības testam un loģiskas funkcionalitātes testam. Tomēr, īstenojot pasākumus saistībā ar tipa apstiprināšanu, vajadzētu izvairīties no testu pārklāšanās.Priekšlikumam nebūs nekādas ietekmes uz privātpersonu vadītāju apliecībām , un tas skars tikai profesionālus autovadītājus, uz kuriem attiecas noteikumi par vadīšanas un atpūtas laikposmiem, kā arī tahogrāfu lietošanu. Sākot ar 2018. gada 19. janvāri, ikviena jauna vadītāja apliecība un vadītāja karte tiks izdota kā vienots dokuments.4. IETEKME UZ BUDŽETUPriekšlikums neradīs papildu izmaksas ES budžetā.2011/0327 (COD)PriekšlikumsEIROPAS PARLAMENTA UN PADOMES DIREKTĪVAar ko groza Eiropas Parlamenta un Padomes Direktīvu 2006/126/EK attiecībā uz vadītāju apliecībām, kurās ietvertas vadītāju karšu funkcijas(Dokuments attiecas uz EEZ)EIROPAS PARLAMENTS UN EIROPAS SAVIENĪBAS PADOME,ņemot vērā Līgumu par Eiropas Savienības darbību un jo īpaši tā 91. pantu,ņemot vērā Eiropas Komisijas priekšlikumu,pēc leģislatīvā akta projekta nosūtīšanas valstu parlamentiem,ņemot vērā Eiropas Ekonomikas un sociālo lietu komitejas atzinumu[3],ņemot vērā Reģionu komitejas atzinumu[4],saskaņā ar parasto likumdošanas procedūru,tā kā:1.  Pieredze liecina, ka ar vadītāju apliecībām krāpšana un ļaunprātīga izmantošana notiek retāk nekā ar vadītāju kartēm, ko lieto reģistrācijas kontrolierīcēs, kas ir uzstādītas transportlīdzekļos, ko lieto pasažieru vai kravas pārvadāšanai pa autoceļiem saskaņā ar Padomes 1985. gada 20. decembra Regulu (EEK) Nr. 3821/85 par reģistrācijas kontrolierīcēm, ko izmanto autotransportā[5]. Tāpēc šīm reģistrācijas kontrolierīcēm vajadzētu būt uzticamākām, ja vadītāju kartes un vadītāju apliecības tiktu apvienotas. Turklāt šāda apvienošana samazinātu administratīvo slogu vadītājiem, jo tiem vairs nebūtu jāpieprasa un jāglabā divi dažādi dokumenti.2.  Vadītāju apliecībām un vadītāju kartēm ir gandrīz identisks dizains un pieprasīto datu komplekts. Vienīgā ievērojamā atšķirība ir tāda, ka vadītāju kartēs jābūt mikroshēmai, savukārt vadītāju apliecībās šāda mikroshēma nav obligāta. No tā izriet, ka no tehniskā viedokļa abu dokumentu apvienošana ir ērti izdarāma.3.  Tiesības un pienākumus, kas izriet no administratīvām atļaujām būt vadītāja apliecības un vadītāja kartes īpašniekam, to apvienošanai nevajadzētu ietekmēt.4.  Pašlaik uz vadītāju kartēm attiecas tipa apstiprināšanas procedūras papildus tām, kas tiek piemērotas attiecībā uz vadītāju apliecībām. No 2018. gada 19. janvāra profesionāliem vadītājiem izdotajās vadītāju apliecībās iekļauto mikroshēmu tipa apstiprinājumam un vadītāja kartes funkciju iekļaušanai vajadzētu atbilst ne vien prasībām, kas noteiktas Komisijas Regulā Nr. XXXX/XXXX, ar ko īsteno Direktīvu 2006/126/EK attiecībā uz vadītāju apliecībām, kurās iekļauts datu uzglabāšanas nesējs, bet arī visām attiecīgajām prasībām, kas noteiktas Regulā (EEK) Nr. 3821/85.5.  Tāpēc attiecīgi būtu jāgroza Eiropas Parlamenta un Padomes 2006. gada 20. decembra Direktīva 2006/126/EK par vadītāju apliecībām[6],IR PIEŅĒMUŠI ŠO DIREKTĪVU.1. pantsDirektīvu 2006/126/EK groza šādi:(1) Direktīvas 1. pantam pievieno šādu 5. punktu:"5. No 2018. gada 19. janvāra visās vadītāju apliecībās, kas izdotas saskaņā ar 7.a pantu, iekļauj mikroshēmu.Mikroshēma atbilst šā panta 2. un 3. punktā minētajām prasībām, tostarp visiem konkrētiem pasākumiem, kas pieņemti saskaņā ar 2. punktu. Tā satur arī visus kartes identifikācijas datus, kas minēti Regulas (EEK) Nr. 3821/85 IB pielikuma IV iedaļas 5.2. punktā.Vadītāja apliecība, kas izdota saskaņā ar 7.a pantu, attiecībā uz tipa apstiprinājumu atbilst Regulas (EEK) Nr. 3821/85 IB pielikuma [III iedaļā] minētajām prasībām. Tipa apstiprinājuma informāciju glabā mikroshēmā, ko izmanto vadītāja kartes vajadzībām.";(2) Direktīvā iekļauj šādu 7.a, 7.b un 7.c pantu:“7.a pantsVadītāja apliecība ar iestrādātu vadītāja karti1. No 2018. gada 19. janvāra, izdodot, aizstājot, atjaunojot vai apmainot vadītāja apliecību vadītājam, kurš nodarbojas ar kravu vai pasažieru pārvadājumiem pa autoceļiem Eiropas Parlamenta un Padomes Regulas (EK) Nr. 561/2006[7] nozīmē, dalībvalstis izsniedz vadītāja apliecību, kurā ir ietvertas nepieciešamās funkcijas, kas ļauj izmantot vadītāja apliecību arī kā vadītāja karti Regulas (EEK) Nr. 3821/85 nozīmē.2. Vadītāja apliecību ar vadītāja kartes funkcijām izdod viena mēneša laikā pēc tam, kad kompetentā iestāde ir saņēmusi pieprasījumu.3. Izdodot vadītāja apliecību ar vadītāja kartes funkcijām, dalībvalstis iekļauj vadītāja apliecībā harmonizēto ES kodu, kas norādīts I pielikumā.4. Vadītājam nepieder vienlaikus vadītāja karte, kas izdota saskaņā ar Regulu (EEK) Nr. 3821/85, un vadītāja apliecība ar vadītāja kartes funkcijām. Kad vadītājam ir izdota vadītāja apliecība ar vadītāja kartes funkcijām, vadītājs nodod gan iepriekšējo vadītāja apliecību, gan iepriekšējo vadītāja karti izdevējai iestādei.5. Ja kāda cita, nevis izdevēja dalībvalsts atsauc vai aptur derīgu vadītāja apliecību ar vadītāja kartes funkcijām, tā atdod to izdevējas dalībvalsts kompetentajām iestādēm, norādot šīs atdošanas iemeslus."“7.b pantsVadītāja apliecības ar iestrādātu vadītāja karti atjaunošana6.  Ja vadītājs vēlas atjaunot savu vadītāja apliecību ar vadītāja kartes funkcijām, viņš ne vēlāk kā 15 darba dienas pirms tās derīguma termiņa beigām iesniedz pieteikumu savas pastāvīgās dzīvesvietas dalībvalsts kompetentajām iestādēm.7.  Ja ir iesniegts pieteikums atjaunot vadītāja apliecību ar vadītāja kartes funkcijām, kurai tuvojas derīguma termiņa beigas, kompetentā iestāde izsniedz jaunu apliecību pirms derīguma termiņa beigām ar noteikumu, ka pieteikums ir iesniegts 1. punktā noteiktajā termiņā.""7.c pantsNozagtas, pazaudētas vai sabojātas vadītāju apliecības ar iestrādātu vadītāja karti8.  Dalībvalstis uztur izdoto, nozagto, pazaudēto vai bojāto vadītāju apliecību ar vadītāja kartes funkcijām reģistru laikposmā, kas nav mazāks par to administratīvā derīguma termiņu.9.  Par vadītāja apliecības ar vadītāja kartes funkcijām zādzību oficiāli paziņo kompetentajām iestādēm dalībvalstī, kurā zādzība ir notikusi.10.  Par vadītāja apliecības ar vadītāja kartes funkcijām nozaudēšanu oficiāli paziņo kompetentajām iestādēm izdevējā dalībvalstī un kompetentajām iestādēm parastās dzīvesvietas dalībvalstī, ja tās ir dažādas valstis.11.  Ja vadītāja apliecība ar vadītāja kartes funkcijām ir bojāta, nedarbojas pareizi, ir pazaudēta vai nozagta, vadītājs septiņu kalendāro dienu laikā iesniedz tās nomaiņas pieteikumu kompetentajai iestādei dalībvalstī, kurā ir īpašnieka parastā dzīvesvieta. Šīs iestādes izsniedz dublikātu piecu darba dienu laikā pēc detalizēta pieprasījuma saņemšanas.";(3) Direktīvas I pielikuma 3. punktā aiz 96. koda iekļauj šādu ES kodu:"97. Vadītāja apliecība ar vadītāja kartes funkcijām līdz … [piem., 97(01.01.18]".2. pants1. Dalībvalstis ne vēlāk kā [2 gadus pēc direktīvas stāšanās spēkā] pieņem un publicē normatīvos un administratīvos aktus, kas vajadzīgi, lai izpildītu šo direktīvu. Dalībvalstis nekavējoties dara zināmu Komisijai minēto noteikumu tekstu, kā arī minēto noteikumu un šīs direktīvas atbilstības tabulu.Dalībvalstis piemēro minētos noteikumus no 2018. gada 19. janvāra.Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.2. Dalībvalstis dara zināmus Komisijai savu tiesību aktu galvenos noteikumus, ko tās pieņem jomā, uz kuru attiecas šī direktīva.3. pantsŠī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.4. pantsŠī direktīva ir adresēta dalībvalstīm.Briselē,Eiropas Parlamenta vārdā — Padomes vārdā —priekšsēdētājs priekšsēdētājs [1] COM(2011) 451 final.[2] Sk. Ietekmes novērtējumu SEC(2011) 948.[3] OV C […], […], [...]. lpp.[4] OV C […], […], [...]. lpp.[5] OV L 370, 31.12.1985., 8. lpp.[6] OV L 403, 30.12.2006., 18. lpp.[7] OV L 102, 11.4.2006., 1. lpp.